Държавен вестник, бр. 103, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  103
становява от средствата за Техническа 
помощ, възстановени от Европейската 
комисия, до пълното им възстановяване. 
Член 22
Допустимост на разходите
(1) Общите правила за допустимост на 
разходите по Програмата са в съответ­
ствие с членове 63, 64 и 67 от Регламент 
(ЕС) № 2021/1060. Освен това по отно­
шение на допустимостта на разходите 
по Програмата следва да се прилагат 
членове 37, 38 и 56 от Регламент (ЕС) 
№ 2021/1059. Установена е ясна йерар­
хия на правилата за допустимост на 
разходите, тъй като правилата на ЕС и 
на Програмата имат предимство пред 
съответните национални правила.
(2) Правилата за допустимост на разходите 
по отношение на разходите за персонал, 
офисни и административни разходи, 
пътни и квартирни разходи, разходи за 
външна експертиза и услуги, разходи за 
оборудване, разходи за инфраструктура 
и строителство и прилагане на съот­
ветните варианти за опростяване на 
разходите са в съответствие с Регламент 
(ЕС) № 2021/1059 (членове 39 – 44). 
(3) Без да се засягат правилата за допусти­
мост, установени в актовете, посочени 
в параграфи 1 и 2 от настоящия член, 
КН може да установи допълнителни 
правила за допустимост на разходите 
за Програмата като цяло, приложими 
и за двете участващи държави.
(4) По въпроси, които не са обхванати от 
правилата за допустимост, установени в 
параграфи 1, 2 и 3 от настоящия член, 
се прилагат националните правила на 
участващата страна, в която са извър­
шени разходите.
Член 23
Нередности и възстановяване на неправомерно 
платени средства
(1) Всяка участваща държава отговаря за 
предотвратяването, откриването, кори­
гирането и докладването на нередности, 
включително измами, както и за възста­
новяването на неправомерно изплатени 
суми на бенефициери, намиращи се на 
нейна територия (заедно с лихвите в 
случай на забавени плащания). Двете 
страни уведомяват Европейската коми­
сия за всяка открита от тях нередност 
и я информират за хода на админист­
ративните и съдебните производства.
(2) НО и УО водят отчетност и надлежно 
поддържат Регистър на сигналите за 
съмнения за нередности и Регистър на 
нередностите. НО трябва да:
§ информира УО за всеки сигнал за 
съмнение за нередност и за всяка 
регистрирана нередност на неговата 
територия – поотделно в тридневен 
срок след регистрирането им;
§ изпраща на УО Регистъра на сиг­
налите за съмнения за нередности 
и Регистъра на нередностите – на 
тримесечна база.
(3) Бенефициерите възстановяват на Воде­
щия бенефициер всички неправомерно 
изплатени суми. В съответствие с 
член 52, параграф 1 от Регламент (ЕС) 
№ 2021/1059 УО гарантира, че всяка 
сума, изплатена в резултат на нередност, 
се възстановява от Водещия бенефици­
ер. В случай че Водещият бенефициер 
не успее да осигури възстановяване на 
средства от други бенефициери или ако 
УО не успее да осигури възстановяване 
на средства от Водещия бенефициер, 
участващата страна, на чиято терито­
рия се намира съответният бенефици­
ер, възстановява на УО неправомерно 
изплатената на този бенефициер сума 
в рамките на една година от датата на 
регистриране на нередността.
(4) В случай че НО е възстановило непра­
вомерно изплатените суми на УО на 
партньор, намиращ се на територията 
на Република Северна Македония, НО 
може да започне процедура за въз­
становяване съгласно националното 
законодателство.
(5) Ако НО не възстанови на УО неправо­
мерно изплатените суми на партньор, 
намиращ се на територията на Репуб­
лика Северна Македония, в срок от 
една година от датата на регистриране 
на нередността, УО уведомява Евро­
пейската комисия с оглед прилагане на 
разпоредбите на член 52, параграф 5 от 
Регламент (ЕС) № 2021/1059.
(6) В съответствие с член 52, параграф 2 
от Регламент (ЕС) № 2021/1059 участ­
ващите страни се споразумяват, че 
бенефициерите и УО не са задължени 
да възстановяват неправомерно изпла­
тена сума, която не надвишава 250 евро 
от средствата по ИПП III, без да се 
включват лихвите за дадена операция в 
една счетоводна година. УО информира 
Комисията, че участващите държави са 
се споразумели за това.
(7) В случай на обжалване на декларация/и 
УО и НО отговарят за провеждането на 
съответната процедура/и в съответствие 
с разпоредбите и сроковете, посочени в 
ръководството на Програмата.
(8) В случай на недопустими разходи на 
ниво проект, които не са резултат от 
нередност или измама, Водещият бе­